cyanic-selkie/wikianc huggingface dataset:
Ruben Serrano Calvo
Ruben Serrano Calvo (Hispanice: Rubén Serrano Calvo) est mythistoriarum et actorum diurnorum scriptor Hispanus, forsitan libris de rebus futuris, praecipue de aetate puerili.
Natus est Matriti die 5 Februarii 1970. Arti actorum diurnorum scriptorum in Facultate Scientiae Factorum apud Universitatem Complutensem studuens, commentaria dedit pro diurno ABC, et fuit procurator pro societate nuntiorum EFE. Ex anno 1996 est Curator Preli et Muneris Communicationis in gubernatione municipii Navalcarnero.
Matrica
Matrica (Hungarice Százhalombatta) est urbs Hungarica 18 617 incolarum (censu anno 2015 habito), in comitatu Pest sita. Nomen Hungaricum 'centum tumulos' significat, propter tumulos qui in finibus urbis iacent.
Baiona
Baiona (Francogallice Bayonne; Gasconice et Vasconice Baiona) est urbs et commune Francicum 50'006 incolarum (anno 2020) praefecturae Pyrenaeorum Atlanticorum in regione australi Aquitania (a die 1 Ianuarii 2016 Aquitania Lemovicensi Pictaviensi et Carantonis), condita ubi quondam erat castrum Romanum Lapurdum. Est magna urbs Pagi Vasconici et sedes episcopalis a Medio Aevo usque ad annum 1790 fuit.
Sententia sua est Nunquam polluta.
Publius Gabinius Secundus
Publius Gabinius Secundus Chaucicus (nescimus, quando natus mortuusve sit) senator Romanus primo saeculo post Christum natum fuit. Anno 35 consul suffectus creatus et anno 41 ab imperatore Claudio in Germaniam legatus Augusti pro praetore provinciae Germaniae Inferioris factus est. Inter flumina Amisiam et Albim feliciter contra Chaucos certavit; hac expeditione et aquila ultima in clade Variana amissa recuperata est. Itaque nomen Chaucici ei datum est (hoc victoris nomen ultimum privati erat ) et Claudius nomen imperatoris assumpsit, quod et Servius Sulpicius Galba, legatus Germaniae Superioris eodem tempore Chattos vicerat. Sed paucis annis post Chauci navibus celeribus incursiones in imperium Romanum iterum renovaverunt. Filius eius eiusdem nominis anno 43 vel 44 consul suffectus creatus est.
Iosephus Maria Aznar
Iosephus Maria Aznar López (Matriti die 25 Februarii 1953 natus), alumnus Universitatis Complutensis Matritensis ubi iuris prudentiae studuit, est politicorum peritus Hispanicus factionis Popularis (Factio Popularis Hispanica), qui ab anno 1996 usque ad annum 2004 fuit administrationis praeses Hispaniae.
Emmanuel Azaña
Emmanuel Azaña Díaz (Hispanice Manuel Azaña Díaz; natus in Compluti die 10 Ianuarii 1880 – mortuus Monte Albano, Francia die 3 Novembris 1940) fuit a mense Maio 1936 usque ad mensem Aprilem 1939 secundus et postremus Praeses Secundae Rei Publicae Hispanicae.
Antea Azaña anno 1931 belli minister et a mense Iunio 1931 usque ad mensem Septembrem 1933 Ministrorum Praeses fuerat.
Quintus Plautius
Quintus Plautius (nescimus quando natus mortuusve sit) fuit senator Romanus primo saeculo. Aulus Plautius, pater, fuit consul suffectus anni 1 a.C.n.; Aulus Plautius, frater maior, consul suffectus anno 29. Ipse anno 36 consul ordinarius factus est.
Elytrum
Elytrum (Graece ἔλυτρον; elytra) est ala anterior mutata et dura facta certorum ordinum insectorum, insigniter Coleopterorum et nonnullorum Heteropterorum.
Index Ducum Burgundiae
Index ducum Burgundiae
1004: Burgundia Franciae primum iuncta est
Duces familiae Valesiorum
Anno 1477 Ducatus Burgundiae Franciae iunctus est. Eodem anno Maria Maximiliano I nupsit et aliae terrae ejus Domui Habsburgensi cessae sunt. Titulum Ducis Burgundiae a Maximiliani heredibus longe vindicatum est. Principes familiae regum Franciae titulum Ducis Burgundiae quoque tulerunt, e.g. pater Ludovici XV et nepos maior natu illius regis.
Midas
Midas in mythologia Graeca est rex Phrygiae, filius Cybeles et Gordii, qui ob stultitiam aures asininas accepit.
Fabulae
Duae fabulae de stultitia eius narrabantur.
De Sileno
Silenus, comes et nutritor Dionysi, a pompa dei ebrius in regnum Midae forte aberraverat. Tum rex eum recognovit et hospitio dignatus est atque etiam ferias magnas in eius honorem celebravit. Postea ad iuvenem alumnum eum reduxit, qui laetus grates regi agere voluit. Itaque pollicitus est quod optavisset, per se Midan impetraturum esse. Tum rex optavit ut, quidquid tetigisset, aurum fieret: deus, quod cupiverat, quamvis stultum esse iudicaret, Midae praestitit. Et primo nova facultate gaudens omnia circum se in aurum mutari exsultans mirabatur. Mox tamen, cum epulum adponi iussisset, omnem cibum vel potum quem ad os porrigebat aurum fieri exhorruit. Tunc sitiens et esuriens errorem suum sensit. Nec aliud ei supererat nisi eundem deum precari, ut beneficium suum irritum faceret. Quam precationem benignus Dionysus exaudiit atque Midae praecepit ut sese purgaret atque ablueret in proximo flumine Pactolo. E quo tempore Pactolus harenas in aurum mutare coepisse et in fluctibus suis magnas divitias volutasse dicitur.
De Marsya
Cum Apollo et Marsyas satyrus (vel deus Pan ipse) decertarent, uter melior musicus esset, Midas, ut qui discipulus Orphei fuerat, inter iudices controversiae sedit. Unus omnium Marsyam victorem renuntiavit. Non est quod mireris: nam Midas deo Baccho devotus erat, cuius orgia et cultum ab Orpheo acceperat. Quam contumeliam Apollo aegre ferens, ea parte corporis qua peccaverat eum punire constituit. Itaque aures Midae in longitudinem asini creverunt et villis obductae sunt. Ridicularum aurium regem puduit : sub tiara vel sub pileo eas occultabat, sed tonsor qui capillos domini  resecare solebat, ignominiae huius conscius fuit. Nec rem divulgare ei licebat, nec tamen omnino tacere potuit. Itaque in locum desertum exiit atque ibi humum effodit. In fossam ita factam sussuravit: "Rex Midas asininas aures habet!", post quod terra scrobem rursus implevit. Mox harundines eodem loco creverunt, quae, cum a vento adflabantur, sic canebant :"Rex Midas asininas aures habet!". Sic Graeci hominem Asiatica studia et cultum praeferentem deridebant, quod Dionysum et Cybelen colebat magisque aulo quam cithara gaudebat; e contrario Apollo Graeciam et eius artes repraesentat.
Historia
Re vera fuit rex Phrygiae huius nominis circa 700 a.C.n., cuius mentio et in Historiis Herodoti, et in monumentis Assyriorum imperii reperitur, a quo rex mythicus ductus videtur. Idem magnum templum matri deum Cybelae Pessinunte dedicasse existimatur, unde in fabulis filius Cybelae dicitur. Qui rex sepultus esse in tumulo quodam Gordii recentissime effosso censetur.
Leopardus pardalis
Leopardus pardalis (Nahuatlice ōcēlōtl [oːˈseːloːtɬ]) est mammale subfamiliae Felinarum, quod in Mexico, America Media, et America Meridiana endemica est, sed tam septentrionalis quam in Arcansia, Arizona, et Texia, atque in Trinitate in Mari Caribico raro observatur.
Corpus amygdaloideum
Amygdala (verbum Graecum,, pl. ), etiam corpus amygdaloideum, ad mediam cerebri humani partem pertinet et ibi est pars loborum temporalium medialium. Par amygdalarum est pars systematis limbici.
Anatomia
Utraeque amygdalae nuclei non minus quam tredecim sunt, ex eis :
Physiologia
Edita maiora sunt stria terminalis.
Hegesippus
Hegesippus potest esse:
Catharina Strobel
thumb|left|Catharina Strobel anno 1968 in legatione Bavariae Catharina (Theod.: Käte) Strobel (nata Catharina Müller 23 Iulii 1907 Norimbergae, mortua 26 Martii 1996 eodem loco) femina rei publicae et sodalis Socialis Democraticae Factionis Germaniae (SPD) erat.
Parentes, iuventus et Munus
Filia sutoris erat. Post scholam finitam tirocinium mercatoris aüud foedus horticularium Norimbergae fecit atque ibi annis 1923 - 1935 ministra publica laboravit, annis 1935 - 1939 aerarium huius societatis administravit.
Familia
Anno 1928 Ioanni Strobel nupsit, qui propter sententias suas a Nazistis in Castra carceralia iactus est atque postea miles in cohortem poenalem coactus est. Anno 1946 e captivitate belli rediit. Catharina Strobel duas filias genuit.
Michael Primo de Rivera
Michael Primo de Rivera, Marchio de Estella (natus in Jerez de la Frontera die 8 Ianuarii 1870 – mortuus est Lutetiae die 16 Martii 1930) fuit generalis Hispanicus et ab anno 1923 usque ad annum 1930 Hispaniae dictator.
Catharina Strobel
Cursus honorum
Strobel iam ab anno 1925 ad usque 1933, cum factio vetita esset, Strobel sodalis SPD factionis erat. Post bellum finitum in Franconia et Bavaria factionem consilia feminarum in fctione aedificavit. Anno 1949 primo in Dietam Foederalem Germaniae electa est et ad annum 1972 mansit. Annis 1958-1967 etiam legata Parlamenti Europaei et annis 1962-1964 hic etiam praeses vicaria fuit. Atque iura mulierium impuberiumque defendit. 1 Decembris 1966 Administra Foederalis Salutis Publicae in consilio administrorum Curtii Georgii Kiesinger (CDU) nominata est. Anno 1969, cum Gulielmus Brandt (SPD) novus cancellarius electus esset, Strobel etiam Familiae et Iuvenum Administra facta est. Post electionem Dietae Foederalis anni 1972 15 Decembris consilium ministrorum reliquit.
Michael Primo de Rivera
Primo de Riveras liberi Iosephus Antonius (1903 - 1936) et Pilar (1907 - 1991) anno 1933 factionem Fascisticam Falange condiderunt.
Franciscus Fejtő
Franciscus Fejtő (natus Ferenc Fejtő familia Iudaica die 31 Augusti 1909 in  Nagykanizsa  in Hungaria olim ad Imperium Austro-Hungaricum pertinens– mortuus est die 2 Iunii 2008 Lutetiae) fuit praecipue rerum gestarum scriptor, etiam diurnarius Francicus. Nam quamquam Feito oriundus e Hungaria erat, ab anno 1938 in Francia vivebat.
Gingiber
Gingiber seu Zingiber est condimentum et medicamentum quod e rhizomate plantae Zingiberis officinalis provenit.
Catholicismus
Catholicismus est notio sociologica, quae vim Ecclesiae Catholicae Romanae in societatem humanam a doctrina, virtutibus moribusque eiusdem ecclesiae formatam valet. Quae etiam actiones politicas et instituta (ut puta factiones Catholicas) necnon religiones complectitur.
Origo notionis
Cum saeculo undevicesimo Socialis doctrina ecclesiae concepta est, notio Catholicismi contra Marxismum et Liberalismum in usu venit. Inde Catholicismus politicus profectus est, ex quo in sic dicto Kulturkampf (pugna culturalis) factio Catholica nomine "Deutsche Zentrumspartei" nata est. Praeterea multa et varia instituta ad statum ac fidem Catholicam in societate corroborandum condita sunt, inter quae Adolphi Kolping "Gesellenverein". Etiam "Katholikentage" ("dies Catholicorum"), conventus plurium dierum imprimis hominum Catholicorum, in Germania quotannis ab anno 1848 (et postea etiam in Austria et in Helvetia) celebrati necnon Actio Catholica huic fini serviunt.
Manuel Fraga Iribarne
Manuel Fraga Iribarne (natus Vilalbae apud Luci Augusti die 23 Novembris 1922; Matriti die 15 Ianuarii 2012 mortuus) fuit rerum politicarum peritus Hispanicus, qui, Franciscus Franco dictatore, ab anno 1962 usque ad annum 1969 fuit minister Hispaniae. Postea ad factione Popularis (Partido Popular) pertinuit et ab anno 1989 usque ad annum 2005 fuit administrationis Gallaecia dux.
Arius (flumen Asiae)
Arīus (Graece:, Persice: هری Harī vel هریرود Harī Rūd, Turcomannice: Tejen), est flumen 1100 chiliometrorum in Asia Media. Initium capit in Paropamisi montibus in caurina parte Afganiae et fluit ad occidentem versus praeter Ariam urbem ad usque Iraniae finem, ubi aquas fluminis Kašaf recipit, deinde ad septentriones vertit in loca deserta quibus nomen est Karakum in hodierna Turcomannia, ubi exsiccatur. Inferior fluminis pars etiam Ochus appellatur. Cum canali Karakumensi nunc coniunctus est.
Adolphus Suárez
Adolphus Suárez González, primus dux de Suárez (natus in Cebreros provinciae Abulensis die 25 Septembris 1932; mortuus die 23 Martii 2014) fuit politicus Hispanicus. Iuribus studuit apud universitatem Salmanticensem. Ab anno 1976 usque ad mensem Februarium 1981 fuit praeses ministrorum Hispaniae, post Francisci Franco dictaturam primus.
Imperium (discretiva)
Imperium (pl. Imperia) est:
Robertus Grosseteste
Robertus Grosseteste  (natus ante annum 1170; mortuus die 9 Octobris 1253), theologus et philosophus Anglicus, scriptor Latine et Anglonormannice, fuit ab anno 1235 episcopus Lincolniensis.
Mytilus edulis
Mytilus edulis est marinum classis molluscorum animal, quod homines late comedunt.
Ioannes Antonius Scopoli
Ioannes Antonius Scopolus (natus Cavalesii iuxta Tridentum die 3 Iunii 1723; Papiae die 8 Maii 1788 mortuus) fuit medicinae, entomologiae, et naturae studiosus Italus. Abbreviatio in botanica nominis eius est " Scop. "
Liber magni et invisibilis spiritus
Liber magni et invisibilis spiritus sive Evangelium Aegyptiorum est opus Coptice scriptum et in libris manu scriptis sub nomine bibliothecae Nag Hammadi cognitis repertum.
Velum (discretiva)
Velum potest esse:
Arius
'Arius' nomen ad plura refert:
Petrus Sonnerat
Petrus Sonnerat (Francogallice Pierre Sonnerat ; natus Lugduni Franciae die 18 Augusti 1748; ibidem mortuus die 31 Martii 1814) fuit explorator, naturae studiosus, et botanista Francicus. Ille primus descriptionem arboris nomenque botanicum Litchi chinensis dedit.
Sc.
sc. et scil. sunt abbreviationes verbi scilicet.
Historia ecclesiastica (Eusebius)
Historia ecclesiastica est opus melius cognitum auctoris saeculi IV Eusebii Caesareensis. Hoc opus de origine ecclesiae Christianae Graece compositus est; hodie etiam versiones Latine, Syriace, Armeniace servantur.
Leopoldus Calvo-Sotelo
Leopoldus Calvo-Sotelo, vulgo plene Leopoldo Ramón Pedro Calvo-Sotelo y Bustelo (natus Matriti die 14 Aprilis 1926; mortuus Pozoli die 3 Maii 2008) fuit politicus Hispanicus. Scholam Ingeniariae Civilis Matritensem frequentavit. A mense Februario 1981 usque in Decembrem 1982 fuit ministrorum praeses Hispaniae.
Francomurarius
Francomurarius sive Masso est sodalis quidam Ordinis Massonici
Ioannes Erni
Ioannes Erni (natus Lucernae die 21 Februarii 1909; ibidem aetate gravissima die 21 Martii 2015 mortuus) fuit pictor, graphicus et sculptor Helveticus.
Gulielmus Lehmbruck
Gulielmus Lehmbruck (natus Meiderich apud Thuiscoburgum die 4 Ianuarii 1881 - depressione laborante mortem sibi conscivit Berolini die 25 Martii 1919) fuit sculptor et graphicus Germanicus more expressimismo et realismo.
Marcus Porcius Cato (consul 36)
Marcus Porcius Cato (nescimus, quando natus sit, mortuus est anno 38) senator Romanus primo saeculo post Christum natum fuit. Porcius praetor erat et tum anno 28 Titium Sabinum equitem Romanum ut amicum Germanici Caesaris et eius viduae Agrippinae accusavit. Eo modo gratiam Seiani praefecti praetorio adipisci et consulatum sperabat. Non prius quam anno 36 consulatum suffectum impetravit. Tum anno 38 curator aquarum mortuus est.
Iasus
Iasus (Graece ) fuit urbs antiqua in Caria ad litus Sinus Iasensis condita, hodie ruinosa et haud longe ab Turciae oppido Güllük distans. Iasus est etiam sedes episcopatus titularis ecclesiae Catholicae Romanae.
Eduardus Moore Kennedy
Eduardus Moore Kennedy, dictus Ted Kennedy (Bostoniae Massachusettae, 22 Februarii 1932; Hyannis Port Massachusettae, 25 Augusti 2009), natu minimus Rosae et Iosephi P. Kennedy filius et Roberti Kennedy ac praesidis Ioannis F. Kennedy frater, fuit senator Americanus et praecipuus dux Factionis Democraticae.
Etiam filius eius Patricius I. Kennedy politicorum peritus est.
Vita
A mense Maio 2008, Kennedy cerebri cancro laborabat. In equestrem dignitatem Britannicam anno 2009 receptus est.
Camosium
Camosium (seu Chamois ac Rupicapra; Camosio a 1939 usque ad 1946) (hodie vulgo Chamois) est vicus Italiae et municipium, circiter 100 incolarum, in Libera Regione Valle Augustana situm. Incolae Camosienses appellantur.
Camosium vicus unicus in Italiae est quo autocineta prae montibus ire non possunt.
One Flew Over The Cuckoo's Nest (pellicula)
One Flew Over The Cuckoo's Nest (scilicet Latine Unus super nidum cuculi volavit ) est pellicula anno 1975 a moderatore cinematographico Americano Miloš Forman ducta. Homines docti Americani Pellicularum Instituti eam inter Centum celeberrimas enumerant. In hac pellicula, in qua enarratur de vita in dementium hospitio secundum mythistoriam eiusdem tituli (vide One Flew Over The Cuckoo's Nest) a Ken Kesey scriptam, hi actores agunt:
Miroslaus Topolánek
Miroslaus Topolánek (Bohemice Mirek Topolánek [], natus in urbe Vsetín Moraviae die 15 Maii 1956), alumnus Universitatis Technicae Brunensis est politicus qui a mense Septembri 2006 usque ad mensem Maium 2009 ministrorum Praeses Cechiae meruit.
Titus Labienus
In republica Romana Titus Labienus (natus Cinguli post 100 a.C.n., mortuus Mundae 45 a.C.n.) fuit vir militaris clarus, Caesaris primo fautor et legatus in bello Gallico, bello civili vero Pompeianus acerrimus qui usque ad mortem contra Caesarem pugnavit.
De gente
Diu Labienus doctis hominibus cognomen visum est et numismatistae qui nummos liberae reipublicae per gentes digerebant, a Carolo Patino (1633-1693) usque ad Ernestum Babelon (1854-1924), nummos Quinti Labieni ad gentem Atiam referebant. Hodie contra, quae iam opinio optimi numismatistae Fulvii Ursini fuerat, nomen gentilitium Etruscae originis existimatur , familiae e Piceno septentrionali oriundae. Tito Labieno patruus fuit, Quintus Labienus, qui simul cum tribuno plebis Lucio Appuleio Saturnino et praetore Gaio Servilio Glaucia in Curia Romana ab irato vulgo anno 100 a.C.n. occisus est. Ultionis causa, ut quidem dicebat, Titus Gaium Rabirium, huius caedis participem, perduellionis anno 63 a.C.n. postulavit. Filius quoque ei fuit, Quintus Labienus Parthicus, qui victis Bruto Cassioque ad Parthos transfugit atque societatem cum iis adversus triumviros fecit.
De tribunatu.
Anno 63 a.C.n. tribunus plebis fuit. Tum Caesaris inceptis inserviit : primo Gaium Rabirium perduellionis accusavit, quod anno 100 a.C.n. ex senatusconsulto ultimo fretus tribunum plebis Appuleium Saturninum necnon Labieni patruum Quintum Labienum, qui cum eo versabatur, necavisset. Quae accusatio, 36 annis post necem, non tam ad ultionem privatam spectabat quam magni momenti quaestionem in republica Romana proponebat : utrum liceret magistratibus ex senatusconsulto "ultimo" appellato cives Romanos necari iubere sine provocatione ad populum ? Optimates ita adfirmabant, populares negabant. Tum quidem Rabirius absolutus est, defendente Cicerone consule, cuius oratio adhuc exstat. Eodem anno Cicero et ipse senatusconsultum ultimum adversus Catilinae coniurationis conscios usurpavit ; quocirca quinque post annos a Clodio tribuno plebis in exsilium actus est.
In tribunatu suo Labienus legem de sacerdotiis quoque, instigante Caesare, tulit quae ius sacerdotum designandorum ab ipsis collegiis (augurum, pontificum, quindecimvirum...) a quibus antea cooptabantur, ad comitia tributa minora (17 tribus sorte ductas) transferebat, ex qua lege Caesar a populo eodem anno primo pontifex deinde pontifex maximus factus est. Eadem iusserat anno 104 a.C.n. lex Domitia de sacerdotiis sed Sylla eam abrogaverat.
Item cum collega Tito Ampio per plebiscitum honores inusitatos absenti Gnaeo Pompeio tribuit, ut ludis circensibus corona aurea et omni cultu triumphantium uteretur, scaenicis autem praetexta coronaque aurea. Tunc enim Caesar Pompei honoribus favebat quia partem popularis favoris quo ille imperator apud plebem fruebatur ad sese ita conversurum sperabat atque ipsum sibi consociare adversus optimates cupiebat.
Quamquam nulla mentio huius rei in antiquis monumentis invenitur, multi moderni eruditi putant anno 59 a.C.n.praetorem fuisse Labienum.
De Bello Gallico.
Ab anno 58 usque ad annum 50 a.C.n. legatus Caesaris in Gallia fuit, ubi victoriae Romanae multum contulit dum adversus Belgas, Morinos, Helvetios, Treviros pugnat ac praesertim anno 52 a.C.n., Caesare a Vercingetorige occupato, solus Senones ac Parisios rebellantes devicit. Equitatum maxime curabat. Primus inter legatos erat adeo ut Caesar, quotienscumque in Gallia Cisalpina hiemabat, Labienum legionibus in Gallia Transalpina remanentibus, tamquam legatum pro praetore, praeficiebat.
De Bello civili.
Initio vero belli civilis ad Pompeium et senatorias partes transiit, incertum qua de causa : fortasse Caesar non satis gratus fuisse ei videbatur, vel quia rempublicam Romanam ad arbitrium unius hominis redactam esse aspernabatur. De qua defectione nihil scripsit Caesar in Commentariis ; e contrario Labieni adventum Pompeiani ac optimates laetantes celebravere. Pompeio ad Pharsalum proelio (48 a.C.n.) adfuit ubi equitatui praeerat, post cladem primum Corcyram apud Catonem deinde in Africam traiecit ubi unus e ducibus Pompeiani exercitus fuit (46 a.C.n.). Postremo post fugam ex Africa in Hispaniam Mundae quoque pugnavit, ubi die 17 martii 45 a.C.n. periit. In quo proelio iniqua Fortuna usus est et infelix fuit : nam cum diu aequo Marte pugnatum esset, Mauretanus Bogud media pugna castra Pompeiana adoriri constituit ; tum Labienus nonnullas centurias secum subducere voluit ad castra tuenda : sed milites qui iuxta pugnabant fugere eum putaverunt atque pedem referre coeperunt nec impetum hostium sustinuerunt. Qui error initium Caesarianae vicoriae fuisse dicitur. Proelio confecto caput eius Caesari adlata est. Filius, Quintus Labienus, adversus Caesarianos et triumviros pugnare perstitit.
Roma città aperta
Roma, città aperta est pellicula a Roberto Rossellini anno 1945 directa ad libellum Sergii Amidei et Friderici Fellini. Quae pellicula magnum exemplum scholae cinematographicae neorealismi est. Qua pellicula de Roma a nazistis secundo bello mundano occupata narratur.
Ioannes Tinguely
Ioannes Tinguely (Friburgi die 22 Maii 1925 natus; Bernae die 30 Augusti 1991 mortuus) fuit pictor et sculptor Helveticus.
Frigus
Frigus dicitur et status caeli et sensus humanus, calori contrarius, qui provenit e temperatura demissa et hieme. Saepe e frigore venit nix et crystalla.
Olim physici prave credebant frigus esse liquoris absentiam cuiusdam nomine calor. Hodie autem secundum scientiam thermodynamicam, scimus calorem non esse liquorem et frigus solum esse temperaturam thermodynamicam demissam in re quadam.
Velum (navigatio)
Velum est scheda textilis qua venti plena naves diriguntur. Naves quae velis utuntur veliferae appellantur. Vela navis malo affiguntur et rudentibus regulantur.
Schisma Acacianum
Schisma Acacianum (484–519) est primum schisma fundamentale inter ecclesias orientalem et occidentalem.
Schisma Acacianum nomen trahit ab Acacio, patriarcha Constantinopolitano (471–489), qui iussu imperatoris Zenonis symbolum nomine Henoticum conscripsit, quo Monophysitae cum ecclesia orthodoxa imperiali reconciliarentur. Decretum compromissorium re vera quandam harum factionum appropinquationem (non autem reconciliationem) efficiens unitatem Imperii Romani Orientalis confirmavit. In regionibus autem pristini Imperii Romani Occidentalis a plerisque reiectum est, papa Felice II (483–492) duce, qui Ioannem Talaiam patriarchae Acacio inimicum consuluit. Episcopo Romano, cum Italia tum nomine tantum Romano imperio subiecta esset, reapse autem a Germanis regeretur, libere agere licebat, ut anno 484 communionem ecclesiasticam renuntiaverit.
Domini Germanici occidentis, qui magna ex parte erant Ariani, hac abalienatione ab imperatore delectari solebant – et contra Theodericus Magnus sollicitudine affectus est, cum Iustinus I Henoticum revocavit. Ubi anno 519 schisma finem habuit, cum Ioannes II Cappadoces formulam a papa Hormisdate propositam comprobavit, controversia cum Monophysitis redintegrata est. Forsitan autem imperator id concessit intendens, ut pristinas provincias occidentales facilius denuo imperio Romano coniungeret, quod postea Iustinianus I efficere conatus est.
Nicolaus Grimald
Nicolaus Grimald (aut Grimoald) (1519-1562), filius Ioannis Baptistae Grimaldi, fuit poeta Anglicus, Linguae Latinae grammaticus ac interpres, qui multa de Latino sermone in Anglicum reddidit, exempli gratia:
Muroidea
Muroidea sunt magna rodentium superfamilia, quae cricetinas, gerbellinas, mures, rattos, et multas alias species cognatas comprehendit. Variosissimas omne continente praeter Antarcticam habitationes occupant.
Aliquae auctoritates omnia huius gregis membra in una familia, Muridis, posuerunt, ob impedimenta cognationum subfamiliarum decernendarum. Hic taxinomia in recentibus phylogeniis molecularibus bene sustentis conditur.
Muroidea classificantur in sex familiis, undeviginti subfamiliis, circa ducentis et octoginta generibus, et saltem mille trecentis speciebus.
Bibliographia
Мышеобразные
Philippus González
Philippus González Márquez (natus in oppido Bellavista inter suburbia Hispalis die 5 Martii 1942), alumnus universitatis Hispalensis, est causidicus et politicus Hispanicus factionis Socialisticae PSOE, cuius secretarius generalis ab anno 1974 usque ad annum 1997 fuit. González fuit ministrorum praeses Hispaniae post Transitionem Democraticam ab anno 1982 usque ad annum 1996. Et politica sua sunt pro securitate sociali et educatione, et protectione contra inopias operarum.
Funis
Funis est longa et flexibilis res admodum crassa ex naturalibus aut artificiosis fibris contexta. Etiam restis pro fune universe sumitur, nisi quod funis de crassioribus quoque dicitur, restis autem de tenuioribus. Itaque qui per catadromum decurrit funambulus appellatur, nam restis, quae apud antiquos suspendendi instrumentum erat, non satis firma est. Apud antiquos funes et restes de cannabi, lino, iunco, palma, scirpo, sparto conficiebantur, hodie etiam de polyesteribus et metallo fiunt.
Rudens et ora funes nautici sunt.
Funarius est artifex qui funes facit.
Philippus Tuena
Philippus Tuena (Romae natus anno 1953) est scriptor Italicus qui anno 1992 mythistoriae Lo sguardo della paura  gratia praemium Bagutta operis primis dicatum et anno 2006 operis " Le variazioni di Reinach" gratia ex aequo cum Eugenio Borgna praemium Bagutta accepit.
Victoria Francés
Victoria Francés (nata Valentiae 25 Octobris 1982) est artifex Hispanica, quae picturas pingit librosque scribit. Victoria puella diu in silvis Galicianis vivebat, quod illa cudit. Ab itineribus primis Lutetiam et Londinium modo gothico studebat. Artes decorae in academiam artis (San Carlos) in Valentia studebat. Signum magnum picturae eae silvae et lamiae sunt. Imagines Victoriae ipsius clarissimae sunt.
Coemgenus Reynolds
Coemgenus (vulgo Kevin) Hal Reynolds (natus die 17 Ianuarii 1952 in Sancto Antonio, Texia, CFA), qui antea causidicus erat, est moderator cinematographicus et pellicularum factor Americanus.
Gnaeus Acerronius Proculus
Gnaeus Acerronius Proculus (nescimus, quando natus mortuusve sit) senator Romanus primo saeculo fuit.
Familia
Filia eius anno 59 ut amica Agrippinae Minoris in naufragio a Nerone imperatore ad mortem matris fabricato mortua est. Filius Gnaeus Acerronius Proculus Claudio vel Nerone regnante proconsul Achaeae factus est.
Consulatus
Anno 37 consul ordinarius factus est. Cum fasces gereret, Tiberius imperator 16 Martii mortem obiit. Quamquam senatus Caligulae successori statim consulatum obtulit, hic post sex menses Acerronii consulis summum magistratum sumpsit.
Eduardus Sanguineti
Eduardus Sanguineti (Genuae natus die 9 Decembris 1930; ibidem mortuus die 18 Maii 2010) fuit poeta et scriptor Italicus, qui anno 2003 ex aequo cum Eva Cantarella et Michaele Mari operis "Il Gatto Lupesco" gratia praemium Bagutta accepit.
Titanic (pellicula 1997)
Titanic est pellicula anno 1997 a Iacobo Cameron, moderatore cinematographico Canadensi, creata, in qua simul naufragium navis Titanic et amor mythistorius narrantur. In pellicula, quae adhuc hodie magnum pecuniae exitum historiae cinematographiae (1 800 000 000 dollaria exacta) habuit et quam anno 2007 homines docti Americani Pellicularum Instituti inter Centum celeberrimas pelliculas enumerant, agunt clari histriones.
Gaius Petronius Pontius Nigrinus
Gaius Petronius Pontius Nigrinus (nescimus, quando natus mortuusve sit) senator Romanus primo saeculo post Christum natum fuit.
Familia
Pater eius fortasse Lucius Pontius Nigrinus, praetor aerarii anno 20 erat. Gaius autem a Publio Petronio, consule suffecto anni 19 vel Gaio Petronio Umbrino, qui anno 25 consul suffectus creatus est, in gentem Petroniam adoptatus est. Frater eius Pontius Labeo fuit. Filium Publium Petronium Nigrum habuit, qui anno 62 consulatum suffectum gessit.
Consulatus
Anno 37 Petronius consul ordinarius creatus est. Cum fasces gereret, Tiberius imperator 16 Martii mortem obiit. Quamquam senatus Caligulae successori statim consulatum obtulit, hic post sex menses Petronii consulis summum magistratum sumpsit.
Marcus Aquila Iulianus
Marcus Aquila Iulianus (natus mortuusque ignoto anno) senator Romanus fuit primo saeculo post Christum natum. Anno 38 consul ordinarius creatus est.
Mustela
Mustela est genus mustelidarum, ad quod pertinent minima mammalia ordinis carnovorum, velut mustela nivalis ac mus ponticus.
Descriptio
Mustelarum longitudo a capite usque ad truncum extremum variatur inter quindecim et triginta centimetra; quae longitudinis illarum cauda dimidiam fere partem efficit. Habent plerumque ventrum album, dum tergoris caudaeque color secundum tempus saepe variatur.
Harum bestiarum genus a Carolo Linnaeo describitur his verbis: "Dentes Primores superiores VI, erecti, acutiores, distincti. Inferiores VI obtusiores conferti: duo interiores. Lingua laevis."
Species
Adhuc agnoscuntur huius generis species septendecim, scilicet:
Aulus Caecina Paetus
Aulus Caecina Paetus (natus ignoto anno, mortuus anno 42) senator Romanus fuit. Uxor eius Arria Maior fuit, filiam ex ea Arriam Minorem habuit, quam Publio Clodio Thrasea Paeto, consuli suffecto anni 56 in matrimonium dedit.
Paulus Bém
Paulus Bém (Bohemice Pavel Bém; natus Pragae die 18 Iulii 1963), alumnus Universitatis Carolinae Pragensis ubi medicinae studuit, est politicus Bohemicus. A die 28 Novembris 2002 usque in 30 Novembris 2010 urbis Pragae praefectus fuit.
Aulus Caecina Paetus
Anno 37 consul suffectus factus est. Anno 42 coniurationi Lucii Arruntii Camilli Scriboniani interfuit et comprehensus Romam tractus cum uxore mortem voluntariam petivit. Illa uxor, Arria nomine, quandam gloriam sibi comparavit dum cunctanti marito viam ad libertatem sternit : sese enim ipsa vulnerasse dicitur et pugionem deinde ei porrexisse addens : Vide, Paete, non dolet. Filium habuit Gaium Laecanium Bassum Caecinam Paetum (consulem suffectum anni 70), quem Gaius Laecanius Bassus, consul ordinarius anni 64 adoptavit.
Carolus Temerarius
Carolus Valesius cognomine Temerarius (Divione natus die 10 Novembris 1433; Nanceii inter pugnam obiit die 5 Ianuarii 1477), fuit dux Burgundiae ab anno 1467 usque ad mortem.
Vita
Anno 1476 Carolus ab Helvetiis in Grancione ac Murati profligatus est. Die 5 Ianuarii 1477, Nanceii Ludovicus XI rex Franciae exercitum Burgundionum vicit et Carolus necatus est.
Hac clade ducatus finem habuit: pars ducatus Franciae coniuncta est, et aliae terrae domui Habsburgo cessae sunt, quia eodem anno ultima ducissa, Maria filia Caroli Temerarii, Maximiliano I, imperatori Sacri Romani Imperii, nupsit.
Sepultus est in ecclesia collegiata Sancti Georgii Nanceiensi.
Captatio benevolentiae
Captatio benevolentiae est antiqua figura rhetorica. Boethius in Quadrivio de Ciceronis Topica I, p. 272, 4 scripsit.
Exemplum
"Rem publicam, Quirites, vitamque omnium vestrum, bona, fortunas, coniuges liberosque vestros atque hoc domicilium clarissimi imperi, fortunatissimam pulcherrimamque urbem, hodierno die Deorum immortalium summo erga vos amore, laboribus, consiliis, periculis meis e flamma atque ferro ac paene ex faucibus fati ereptam et vobis conservatam ac restitutam videtis.—M. Tullii Ciceronis in L. Catilinam oratio tertia, 3,1)"
Ecdysis
Ecdysis (-is, f.; quod verbum ex lingua Graeca venit) est res naturalis, quae in invertebratis et nonnullis vertebratis (Reptilibus et quemadmodum mammalibus) fit; id est cutis commutatio.
De invertebratis
In arthropodis phylisque propinquis (exempli gratia Ecdysozoa) cuticula, quae est etiam exosceletus, commutatur ut animalis corpus adulescere possit.
De Vertebratis
Reptilia ecdysi cutis scuta sive squamas commutantur eiusdem rationis gratia supradictae, id est crescitus, corpus in saxa vel superficies duras fricando. Serpentes saepe semel totius corporis "vestem" mutant, cuius exitus spolium. dicitur. Lacertilia autem et Chelonia aquatilia non totam semel, sed paulatim per fragmenta cutem veterem deserunt. Aves pennas pro squamis mutant.
Bellae artes
thumb|200px|Statua [[Davidis a Michaelo Angelo Bonarotio sculpta.]] Bellae artes sunt parvus numerus artium oculorum activarumque, apud quem ars scaenica, saltatio, cantus, musica, pictura, sculptura, et architectura numerantur. Bellae artes sunt speciales quod talis artis propositum invenitur in pulchritudine artis ipsius, id est ars est causa finalis eius ipsius, non alia res. Saepe igitur multae litterae, sicut poëses dramaticae et lyricae pulchritudinis finem habentes, quoque inter bellas artes numerantur.
Usque hodie hoc termino insigniter utuntur multae scholae, instituta, et aliae societates cuius fines sunt colere in artibus elegantibus perspectivas classicas et mores tralaticios. Multi autem termino utuntur ad quamque artem indicandam, quam artifex summa arte tractat. Exempli gratia homines audiri potest de athleta pedilusore Pele dicentes "Pele vere pediludium ad sublimitatem artium bellarum sustulit."
Orson Welles
Georgius Orson Welles (natus die 6 Maii 1915 in Kenosha Visconsiniae; obiit die 10 Octobris 1985 Angelopoli, California) fuit clarissimus histrio, moderator cinematographicus et pellicularum factor Americanus.
Servius Asinius Celer
Servius Asinius Celer (nescimus quando mortuus sit; mortuus anno 46) fuit senator Romanus primo saeculo. Anno 38, consul suffectus creatus est. Caligula regnante, piscem maxima pecunia empsisse dictus est. Anno 46, quamquam Claudii amicus, ab eo coniurationis accusatus supplicio adfectus est. Itaque Lucius Annaeus Seneca minor eius in sua Apocolocyntosi Divi Claudii mentionem facit, cum Claudius in caelo omnes quos necavit denuo videt. Asinius Gallus filius, quamquam coniurationi particeps erat, tantummodo relegatus est.
Festivus
Festivus (a festo, festivo) est profanus dies festus die vicesimo tertio Decembris celebratus ut "alia via" temporis ferialis celebrandi, sine commercialismo et incommodis acceptis. Festivus, a Daniele O'Keefe scriptore Americano excogitatus, in culturam popularem introductus est a Daniele filio, ludorum scaenicorum scriptore pro Seinfeld serie televisifica, ut pars cuiusdam narrationis comicae. Celebratio huius diei festi, ut Seinfeld ostendit, Perticam Festivi comprehendit, merum aluminio inornato truncum, mores quoque sicut Querelas Enumerandas, Facinora Roboris, et res facile explanatas Miracula Festivi appellatas.
Historia
Primus Festivus factus est mense Februario 1966, ut celebratio O'Keefe senioris primae congressionis cum Debora, uxore futura, sed nunc die 23 Decembris celebratur, ut in "The Strike," programmate Seinfeld diei 18 Decembris 1997 depictus. Secundum O'Keefe, nomen Festivi "tantum in caput ingressum est."
O'Keefe senior, in libro Stolen Lightning: The Social Theory of Magic (1982), ritus et eorum significationes sociales explanat—thema ad mores Festivi pertinens.
Panarion
Inter libros apocryphos ab Epiphanio citatos sunt Evangelium Nazaraeorum, Evangelium Ebionitarum, Evangelium consummationis.
Gaius Nonius Asprenas
Gaius Nonius Asprenas (quando natus sit, nescimus, mortuus est anno 41) senator Romanus patricius fuit primo saeculo post Christum in tribu Pomptina inscriptus. Pater eius Lucius Nonius Asprenas anno 6 consul suffectus erat, frater Lucius Nonius Asprenas anno 29 consul suffectus erat. Ipse anno 38 consulatum ordinarium gessit. Anno 41 post Caligulam caesum ab eius custodibus necatus est.
Lucius Apronius Caesianus
Lucius Apronius Caesianus (nescimus, quando natus mortuusve sit) senator Romanus primo saeculo post Christum natum erat. Pater eius Lucius Apronius anno 8 homo novus consul suffectus erat. Ipse patrem anno 21 in Africam legatus secutus est et Tacfarinam Numidarum ducem vicit. Tum idcirco VIIvir Epulonum factus est. Veneri Erycinae dedicatione gratias egit. Apronius quamquam amicus Lucii Aelii Seiani anno 32 praetor factus est et deinde anno 39 consul ordinarius cum Gaio Augusto. Claudio regnante inter patricios adlectus est.
Siculi
Siculi (Graece Σικελοί) erant gens Siciliae orientalis, quam antiqui scriptores credebant ex Italia ortam fuisse. Ad occidentem confines erant Sicanis. Linguae Siculae paucae tantum inscriptiones exstant, sed creditur ea Indoeuropaea fuisse.
Colin Farrell
Colin Jacobus Farrell (natus in Castleknock iuxta Eblanam die 31 Maii 1976) est histrio Hibernicus, qui inter alia in pellicula Alexander egit.
Semen
Semen est durus plantae embryo, quod, sicut animalium ovum, et materiam reproductivam et cibum praecipue continet.
Così parlò Bellavista
Sic Bellavista locutus est (Italice Così parlò Bellavista) tam opus litterale (1977) quam pellicula cinematographica (1984) est, quae ambo Lucianus De Crescenzo philosophiae doctor Neapolitanus fecit. Operum titulus scilicet Friderici Nietsche Sic Zoroastres locutus est repetit.
Sextus Nonius Quintilianus
Sextus Nonius Quintilianus (nescimus, quando natus mortuusve sit) senator Romanus primo saeculo post Christum natum fuit. Pater eius Sextus Nonius Quinctilianus consul anno 8 fuit, mater Sosia. Anno 38 a Caligula imperatore consul suffectus electus est. Aut ipse aut filius Lucius Nonius Quinctilianus in patricios adlectus est.
Albertus Arbasino
Albertus Arbasino (Iriae natus die 22 Ianuarii anno 1930; m. 23 Martii 2020) fuit diurnarius et mythistoriarum scriptor Italianus more surrealismi et expressimismi qui anno 1994 operis Fratelli d'Italia (Fratres Itali) gratia praemium Baguttanum accepit.
Acacius (patriarcha Constantinopolitanus)
Acacius Constantinopolitanus (mortuus anno 489) fuit ab anno 471 Patriarcha Constantinopolitanus.
Philippus Bonus
Philippus Valesius, secundus huius nominis, cognomine Bonus  (natus Divione die 31 Iulii 1396; Brugis die 15 Iunii 1467 mortuus) fuit dux Burgundiae ab anno 1419 usque ad mortem. Quadraginta annos cancellarius eius potentissimus et ditissimus fuit Nicolaus Rolin.
Vita
Filius Ioannis Intrepidi et Margaritae Bavariae anno 1419 patre necato Burgundiae dux factus est. Odio delphini obrutus Pacto Trecarum die 21.5.1420 signato una cum Henrico V Angliae rege coalitionem iniit contra Carolum VII pugnaturus. Istum autem denique die 21.9.1435 Convento Nemetacensi agnoscere dignatus est, si independentia maxima frueretur et Picardiam usque fluvium Samaram necnon comitatus Autessioduri et Mâcon reciperet. Anno 1433 Brabantiam et Bataviam consobrinae Iacobaeae Bavariae rapuit. Homines doctos atque artifices curavit et quaestus promovebat (praesertim artem tapetum texendorum in Flandria); die 10.1.1429 Brugis in nuptiis instituit Ordinem Velleris Aurei (Ordre de la Toison d'or).
Certamen mundanum harpasticum (1999)
Certamen mundanum harpasticum anni 1999 fuit certamen maximum inter turmas harpasticas virorum gestum. Hoc in anno fit certamen in Cambria inter dies 1 Octobris et 6 Novembris, et victrix fuit turma nationalis Australiae. Ludus finalis factus est in urbe Cardiffae.
Certaminis harennae
Certamen gestum est in 18 harennis. Etiamsi Cambria fuit hospes primarius, nonnulli ludi fuerunt in civitatibus vicinis (Anglia, Scotia, Hibernia et Francia).
Tempus secundum
Certaminis pars secunda fuit inter turmas secundas serium quinque et optimam turmam tertiam.
Caria
Caria (Graece ) est regio Anatoliae vel Turciae antiquae quam olim Cares incoluerunt, linguam suam Caricam adhibentes. Aevo classico incolae Graece loquebantur. Sub Imperio Romano Caria pars fuit provinciae Asiae. Praecipuae urbes Graecae ibi fuerunt Cnidus, Halicarnassus, Mylasa...
Refutatio omnium haeresium
Refutatio omnium haeresium sive Philosophumena est opus episcopi Romani Hippolyti Graece saeculo III ineunte scriptum. Ibi de triginta duo sectis haereticis disserit et fragmenta operum hodie deperditorum nonnulla prodit.
Jostein Gaarder
Jostein Gaarder [] (natus Asloae die 8 Augusti 1952) est Norvegicus, praecipue puerorum fabularum, scriptor, qui fabulae Sofies verden ('Sophiae Mundi') gratia praeclarus est. Sofies verden est liber qui historiam philosophiae simpliciter enarrat. Gaarder philosophiae et theologiae studuit.
Maruthas (episcopus Martyropolitanus)
Maruthas sive Marūtā (mortuus ante annum 420) fuit episcopus Martyropolitanus et scriptor in lingua Syriaca de rebus ecclesiasticis.
Kiebingen
Kiebingen (Latine Chubinga) est suburbium Sumelocennae in Badenia-Virtembergia.
Ioannes Intrepidus
Ioannes cognomine Intrepidus (Divione natus die 28 Maii 1371; necatus supra ponte Monasterioli Senonum die 10 Septembris 1419) fuit dux Burgundiae ab anno 1404 usque ad mortem.
Kiebingen
Geographia
Chubinga iacet tres chiliometra ab Summelocenna ortum solis spectans ad ripam dextram fluvii Neccari.
Ioannes Intrepidus
Inter expeditionem sacram quae ad Nicopolim anno 1396 finem habuit cruce signatus est. Illic captus est et obses usque ad annum insequentem mansit.
Kiebingen
Extentio
Superficies territorii Chubingae complet 518 hectara.
Incolae
Vicus habet 2007 incolās mense Ianuario MMVIII. Chubinga est incolarum numero tertium suburbium Sumelocennae.
De religione
Cives Chubingae sunt praecipue catholici Romani.
Maruthas
Maruthas sive Marūtā potest esse:
Franciscus Cordero
Franciscus Cordero (Cunei natus die 6 Augusti 1928; m. 8 Maii 2020) fuit causidicus, diurnarius apud diarium La Repubblica et scriptor Italicus qui anno 2004 operis "Le strane regole del signor B.  " gratia praemium Bagutta accepit. Multa de Silvio Berlusconi scribet et regimen eius acri subtilique ingenio et iudicio percenset.
Eva Cantarella
Eva Cantarella (Romae nata anno 1936) est iuris consulta et scriptrix Italica quae anno 2003 operis "Itaca " gratia praemium Bagutta ex aequo cum Michaele Mari et Eduardo Sanguineti accepit. Cantarella ius Romanum et Graecum apud Universitatem Civicam Mediolanensem docet.
De sancta Synodo Nicaena
De sancta Synodo Nicaena est catalogus haeresium ab episcopo Marutha saeculo IV ineunte Syriace scriptum.
Georgius Bocca
Georgius Bocca (Cunei natus die 28 Augusti 1920; Mediolani die 25 Decembris 2011 mortuus) fuit diurnarius et scriptor Italicus, qui anno 1992 operis "Il Provinciale" gratia praemium Bagutta accepit. Inter secundum bellum mundanum iuvenis Bocca, qui antea Benito Mussolini favebat, ab anno 1943 contra fascistas et nazistas cum militibus pro libertate (Italiane partigiani) pugnavit. Anno 1992 Bocca operis Il provinciale gratia Praemium Bagutta accepit.
Philippus Audax
Philippus, Valesiorum primus huius nominis, cognomine Audax (Pontisarae natus die 17 Ianuarii 1342; mortuus in Hal in praesente Belgia die 27 Aprilis 1404), fuit Dux Burgundiae cum nomine Philippo II ab anno 1363 usque ad mortem. Regis Iohannis II uxorisque eius Bonnae Luxemburgi erat filius.
Aulus Sempronius Atratinus (tribunus 425 a.C.n.)
Aulus Sempronius Atratinus (nescimus, quando natus quandove mortuus sit) senator Romanus patricius saeculi quinti a.C.n. erat.
Familia
Pater eius Aulus Sempronius A.f. Atratinus anno 444 a.C.n. tribunus militum consulari potestate, frater Gaius Sempronius Atratinus anno 423 consul erat.
Cursus honorum
Ipse Aulus anno 425 a.C.n. primo tribunus militum consulari potestate erat (hoc anno Veientibus indutiae viginti annorum et Aequis trium annorum datae sunt ) et eo magistratu et annis 420 (tum cum tribunis plebis de agris distribuendis certatum est ) et 416 (et hoc anno de lege agraria discordia fuit ) fungebatur.
Turma nationalis Hiberniae (harpastum XV)
Turma nationalis Hibernicae harpasti XV lusoribus (Anglice: Ireland national rugby union team) est manus lusorum Hiberniae insulae totae, tam civitatis Irlandiae quam pars Britannica septentrionalis. Sunt turmae virorum et mulierum, et ambae in Certamine 6 Nationum contendent annualiter. Etiam in Certamine mundano pugnat, et lusores turmae Hibernicae electuri sunt Leonibus. Prima turma creatur anno 1875.
Hibernia ludet in tuniculis et impiliis viridibus cum bracis albis. Insigne turmae est trifolium.
Andreas Fricius Modrevius
Andreas Fricius Modrevius, Polonice Andrzej Frycz Modrzewski, natus die 20 Septembris anno 1503, mortuus anno 1572, notus in Europa humanista et philosophus Polonus fuit. E familia nobili insigni Jastrzębiec ortus est. Tota vita cum civitate Volboria nexus est. In universitatibus Cracoviae et Vittenbergae studuit. Circa annum 1522 sacros ordines accepit, sed anno 1560 uxorem in matrimonium duxit. Assectator reformationis educationis et saecularisationis erat: primo Lutheranorum, secundo Calvinistarum, denique Arianorum. Secretarius regis atque comarchus Volboriae nominatus est. Propter pestem obiit.
Maximum opus eius De republica emendanda est. Id quinque libros includit: Tres primi libri Cracoviae anno 1551, omnes quinque libri anno 1553 Basiliae publicati sunt. Paulo post translatio in linguam Theodiscam facta est. In eis Modrevius democratiam cum monarchia miscere, omnes ordines sociales aequare, rem publicam in oeconomia ingerere ac educationem et miseros curare postulavit. Quod "pater democratiae" appellatur. Multae ideae eius progressivae, quaedam quoque utopicae sunt.
Etruria (discretiva)
Nomen Hetruria vel Etruria et Tuscia potest:
Martyropolis
Martyropolis (Turcice Silvan) est urbs Turciae. Sub imperio Romanorum tardiori haec urbs Iustinianopolis appellabatur, mox ab episcopo Marutha Martyropolis nuncupatus et sic etiam hodie ab ecclesia Catholica, Syriace autem Maiperkat, in lingua Aramaica hodierna Mīyafariqīn, Curdice Farqīn et interdum Silīvan.
Radix (linguistica)
Radix in morphologia linguistica est verbi pars, quae significationem lexicalem habet. Latinarum verbi formarum perpoto, perpotas, perpotat radix est /pōt/, quae bibendi actionem significat. Constat igitur radicem esse eam verbi partem quae redditur, postquam omnia affixa grammatica (sicut /per-/ praefixum, /-ō/, /-ās/, /-at/ suffixa) verbi corpori abscisa sunt.
Ergenzingen
Ergenzingen est suburbium Sumelocennae in Badenia-Virtembergia. thumb|100px|Insigne Argozsingae
Geographia
Argozsinga iacet undecim chiliometra occasum versus a Sumelocenna.
Extentio
Superficies territorii Argozsingae complet 1004 hectara.
Incolae
Vicus habet 4166 incolās mense Ianuario anni MMVIII) et numero incolarum est suburbium maximum Sumelocennae.
De religione
Cives Argozsingae sunt praecipue catholici Romani.
Historia
Saeculo VIII primum in Codice Laureshamensi vici mentio facta est.
Nexus externi
Pagina communis ad rottenburg.de (theodisca)
St. Joseph Comitatus (Michigania)
St. Joseph Comitatus  (Anglice:  St. Joseph County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 61'295 incolae (anno 2010) sunt. Comitatus, cuius caput est urbs  Centreville, anno 1829 creatus est. In hoc comitatu decima pars incolarum haud Anglice domu (9.6 %) loquitur.
Marcus Postumius Albinus Regillensis
Marcus Postumius Albinus Regillensis (nescimus, quando natus quandove mortuus sit) senator Romanus patricius saeculi quinti a.C.n. erat.
Cursus honorum
Postumius anno 426 a.C.n. tribunus militum consulari potestate una cum Tito Quinctio L.f. Poeno Cincinnato, Gaio Furio Pacilo Fuso atque Aulo Cornelio M.f. Cosso electus est et cum tribus collegis infeliciter contra Veios pugnavit. Itaque Mamercus Aemilius Mamercinus dictator nominatus est. Anno 403 a.C.n. iterum tribunus militum et tum etiam censor electus est.
Denha (episcopus Tagritensis)
Denha (mortuus anno 660) fuit episcopus Tagritensis et scriptor in lingua Syriaca de vita antecessoris eius Marutha.
Maria (ducissa Burgundiae)
Maria Valesia (anno 1457 Bruxellis nata; Brugis propter lapsum ab equo die 27 Martii 1482 mortua), sola filia Caroli Temerarii, fuit ducissa Burgundiae. Die 18 Augusti 1477 Maria imperatori Sacri Romani Imperii Maximiliano I nupsit. Sola filia legitima imperatoris et Mariae fuit Margarita ab Austria.